Aiheena on: "Tulen kosketus sytyttää."
Juuri tämän kerran aihe on "Jumalan Sanan voima."
Hyvin erikoista oli opetuslasten kohdata Jeesus ylösnousseena -
ensimmäistä kertaa.
Sitten myöhemmin he alkoivat ymmärtää, -
mitä tarkoittaa kuoleman jälkeinen elämä, Jeesuksella, ylösnousseena.
Luukkaan evankeliumin viimeisestä luvusta, jakeesta 36 eteenpäin:
"Mutta heidän tätä puhuessaan Jeesus itse seisoi heidän keskellään -
ja sanoi heille: "Rauha teille!"
Niin heidät valtasi säikähdys ja pelko, ja he luulivat näkevänsä hengen.
Mutta hän sanoi heille: "Miksi olette hämmästyneet, -
ja miksi nousee sellaisia ajatuksia teidän sydämeenne?"
Aika erikoinen tämä, kun Raamattu todistaa, -
että Jeesus tuntee heidän ajatuksensakin jo kaukaa.
Eli näin lähellä Jumalan täysi tuntemus on myöskin meitä, -
jotka elämme tässä ajassa.
"Katsokaa minun käsiäni ja jalkojani ja nähkää, että minä itse tässä olen.
Kosketelkaa minua ja katsokaa, -
sillä ei hengellä ole lihaa eikä luita, niinkuin te näette minulla olevan."
Ja tämän sanottuaan hän näytti heille kätensä ja jalkansa.
Mutta kun he eivät vielä uskoneet, ilon tähden, vaan ihmettelivät, -
sanoi hän heille: "Onko teillä täällä jotakin syötävää?"
Niin he antoivat hänelle palasen paistettua kalaa.
Ja hän otti ja söi heidän nähtensä." (Luuk. 24:43).
Erikoista on, että tuo Jumalan Sanan merkitys alkoi avautua -
vasta kun he tajusivat, että Jeesus elävänä, ylösnousseena on siinä.
Uskon, että ne sanat tarttuivat aivan erilaisina -
kuin että siinä olisi Henki ollut tai he olisivat lukeneet kirjasta.
Nimittäin, Jeesus jatkaa: -
"Ja hän sanoi heille: "Tätä tarkoittivat minun sanani, -
kun minä puhuin teille ollessani vielä teidän kanssanne, -
että kaiken pitää käymän toteen, mikä minusta on kirjoitettu -
Mooseksen laissa ja profeetoissa ja psalmeissa"." (Luuk 24:44)
Kun me ajattelemme, paljon Uutta Testamenttia käyttäneinä, -
mikä merkitys Jeesuksella oli Vanhan Testamentin kirjoituksiin...
Sieltä hän paljon kirjoituksia lainasi, käytti ja avasi.
Ja silloin kun mietimme sitä, että eikö evankeliumi, -
Jumalan ihmeteot, Israelin kansan johdatukset ja monet muut, -
avaudu hyvin vahvasti elämäämme ja uskoamme varten, -
Vanhasta Testamentissa: Mooseksen laissa, profeetoissa ja Psalmeissa.
Mutta tämä, mitä hän sanoi siinä, tai mitä tapahtui sen jälkeen -
kun hän sanoi, että nämä kävivät toteen, nämä kirjoitukset.
Niin tässä sanotaan: "Silloin hän avasi heidän ymmärryksensä -
käsittämään kirjoitukset." (Luuk 24:45)
Noin 3 vuotta opetuslapset olivat olleet lähiopetuksessa, -
niin että Jumalan Henki, Jumalan voima, loi heissä uutta.
Näitä kalastajapersoonia valmisteltiin, -
että he voivat olla ihmisten kalastajia, -
tuntemalla Jumalan Pojan välittämät Isän sydämen ajatukset -
kirjoituksissa.
Nyt me mietimme tänä päivänä sitä, että mikä merkitys sillä on, -
että Jeesus avaa ymmärryksen käsittämään kirjoituksia.
Raamatusta löytyy kyllä hyvin paljon sellaisia kohtia, -
joissa Jeesus itse vaikuttaa Pyhässä Hengessä -
ymmärryksen lisääntymistä.
1. Kor 2:11
"Sillä kuka ihminen tietää, mitä ihmisessä on, -
paitsi ihmisen henki, joka hänessä on?
Samoin ei myös kukaan tiedä, mitä Jumalassa on, paitsi Jumalan Henki.
Mutta me emme ole saaneet maailman henkeä, vaan sen Hengen, -
joka on Jumalasta, että tietäisimme, mitä Jumala on meille lahjoittanut; -
ja siitä me myös puhumme, -
emme inhimillisen viisauden opettamilla sanoilla, -
vaan Hengen opettamilla, selittäen hengelliset hengellisesti.
Mutta luonnollinen ihminen ei ota vastaan sitä, -
mikä Jumalan Hengen on; sillä se on hänelle hullutus, -
eikä hän voi sitä ymmärtää, koska se on tutkisteltava hengellisesti.
Hengellinen ihminen sitä vastoin tutkistelee kaiken, -
mutta häntä itseään ei kukaan kykene tutkistelemaan."
Syvemmin ajatellen, tämä samainen asia on vähän vaikea ihmiselle, -
joka ei ole vielä, sitä sanamuotoa käyttäen, uudestisyntynyt.
Eli jokaisessa ihmisessä, joka Jeesuksen Kristuksen vastaanottaa, -
alkaa Jeesuksen kasvatustyö. Uusi luomus, Jumalan Sanan mukaan.
Jumalan Sana sanoo, että kukaan ei voi tulla uskoon, -
ellei ole kuullut evankeliumia. (Room. 10:14)
Jumala voi kyllä tuon herätyksen tuottaa hyvin monilla eri tavoilla.
Se ymmärrys, joka siitä alkaa kasvaa, -
se on jotain, mikä ei inhimillisen viisauden kautta oikein avaudu.
Jostain syystä muistan hyvin, -
kuinka 34 vuoden pappeuden aikana, -
monesti tuli etsittyä Raamatun selitysteoksia.
Monesti halusi vielä höystää niitä inhimillisellä ymmärryksellä, -
sillä tavoin, että ne tulisivat kuulijalle ymmärrettävämmäksi.
Tuo työtapa on helposti harhaanjohtava.
Inhimillinen viisaus, Raamattu todistaa, panee paulan.
Se voi viedäkin suuntaan, joka ei ole Jumalan Hengen ilmoitusta.
Minä järkytyin, jossain vaiheessa, kun Herra sanoi minulle ihan selvästi:
Lue Hes. 12-13 ja 1. Kun. 18:19.
Ne hyvin linkittäytyvät toisiinsa, nämä neljä Raamatun lukua.
Niissä puhutaan Vanhan Testamentin profeetoista.
Osa profeetoista profetoi omalta sydämeltään.
Elikkä he eivät olleetkaan neuvotelleet Jumalan kanssa.
Jumalan Henki ei ollutkaan saanut kohdata heitä.
Vaan se oli inhimillistä puhetta inhimilliselle kuulijalle.
Heistä sanottiin, että he olivat vääriä profeettoja.
Sen takia, kun katson taaksepäin niitä vuosia, vuosikymmeniä, -
mietin kuinka paljon ihmisviisautta oli Raamatunselitysteoksissa.
Oliko Raamatunselitysteoksissa inhimillistä viisautta tutkijoilta?
Vai, voiko siinä olla myöskin Jumalan Henki johdattamassa?
Niin kuin, muistan sen ihmeellisen tilaisuuden, -
jossa edellisenä iltana jotkut Raamatunjakeet alkoivat elää.
En kirjoittanutkaan sitä saarnaa, kuten oli neuvottu, sanasta sanaan.
Pitää vastata siitä, mitä on puhunut.
Tuo velvoite oli jopa niin, että piispantarkastuksen yhteydessä, -
kun saarna oli sieltä täältä sellaisina viittauksina -
mutta puhe toteutui hyvin paljon myöskin niitten viittausten ohitse.
Sitten tuli kysymys, että missä liite on?
Siis saarnan liite.
Sanoin, että sitä ei ole kirjoitettu.
Silloin huomasin, että alkuperäinen opetus pitää olla -
sanasta sanaan olemassa ja ne aiheet, mitä on puhuttu.
Tietysti se on vastuullista.
Mutta onko se ulkoa opittuna niin todellista, mitä sen pitäisi olla?
Nuo epäilykset tuottivat sen, että vain harvoin olin kokenut, -
että Jumala antaa sisältöä siihen puheeseen.
Ja oliko niin, että ihmisetkin kirkosta lähtiessään unohtivat?
Muisti ei aina toimi niin, että muistaa mistä puhutaan.
Tuo tilanne tosiaan oli ensimmäinen tuollainen ehtoollisen vietto, -
jossa rippikoululaiset olivat mukana, -
- elikkä ripille pääsy, jossa oli runsas väkimäärä.
En ollut huomannut katsoa siihen paperiin.
Vaan se oli elävä sisimmässä, se puhe.
Silloin ajattelin yllättäin siinä, -
että taisi tulla vähän pidempi puhe kuin normaalisti.
Ihmiset eivät katsoneetkaan ikkunoista ulos, -
josta olin ollut aina välillä huolestunut.
Että eikö ne tahdo oikein seurata? Eikö niitä kiinnosta?
Mutta sitten tapahtuikin niin, että kaikki katsoivat minuun päin.
Siinä tuo puhe sitten piteni vähäsen.
Mutta aamen löytyi, kun huomasin, että tilaisuus menee pitkäksi, -
kun ehtoollisen jako on sen jälkeen, -
ja tietysti tietyt aikamäärät on totuttu pitämään.
Ystävä, se kaikki, mitä tuohon Jumalan Sanan selitykseen -
ja Jumalan sanomien välittämiseen kuuluu...
Inhimillinen järki voi olla paula, niin kuin Raamattu siitä opettaa.
Se, miten herkkiä Pyhälle Hengelle puhujat voisivat olla...
Uskon, että se seurakunnassa oleva Pyhän Hengen todellisuus, -
jossa Sana elää myöskin, -
niille jotka Sanan selitystä kuuntelevat.
Nimittäin, ihmettelin ensimmäisessä papin paikassani, -
Vartiokylän seurakunnassa, Helsingissä, -
kun minulle annettiin tehtäväksi miesten raamattupiiri, -
siihen osallistuminen tai tavallaan sen johtaminen.
Siellä oli monia hyvin monella tapaa kuuluisia henkilöitä.
Veikko Hursti yhtenä ja mukana oli henkilöitä, jotka myöhemmin, -
johtivat täyden evankeliumin liikemiehiä.
Kun havaitsin, miten he avasivat Raamattua:
"se on vielä tässäkin ja tässäkin kohtaa, ja täälläkin kohdassa."
He tunsivat Raamattunsa. He olivat tutkineet Jumalan Sanaa.
Ja silloin se oli paljon syvempi ja laajempi se näkökulma, -
miten he asiaa selittivät ja kokivat.
Elikkä, se uusi luomus, -
mistä Jeesus Kristus sanoo vähän erikoisella tavalla:
Johanneksen evankeliumissa, luvussa 10:9.
"Minä olen ovi; jos joku minun kauttani menee sisälle, niin hän pelastuu, -
ja hän on käyvä sisälle ja käyvä ulos ja löytävä laitumen."
Tuo Jeesuksen Kristuksen vastaanottaminen syntien sovittajana, -
uskon elämän alkajana on monesti...
Pelkään, että liian moni istuu kirkossa, -
ikään kuin oman ymmärryksensä varassa, -
eikä ole oppinut tuntemaan Jeesusta vielä ollenkaan.
Siis se, että Jeesus uskon alkajana ja kasvattajana, -
pääsisi välittämään sen ymmärryksen, -
jonka hän ylösnousseena antoi näille opetuslapsille.
He olivat kuulleet ja ymmärryksellään vastaanottaneet, -
mutta sitten Hän antoi ymmärryksen käsittää kirjoitukset -
hengellisessä näkökulmassa.
Sitten kun he kävivät sisälle, niin Jeesus lähetti heidät ulos, -
ja siellä tapahtui niitä, mihin Jeesus oli heidät valtuuttanut.
He paransivat sairaita, herättivät kuolleita, ajoivat ulos riivaajia.
Silloin kun tuo yliluonnollisuus...
He löysivät siellä sen laitumen ja sen saman tehtävän, -
mitä opetuslapselle annettiin:
Eli tehdä samoja tekoja, mitä Jeesus teki, -
mutta julistaa se pelastussanoma siinä samalla.
Monta kertaa olen huomannut, että jos ihminen paranee rukouksessa, -
niin että Herra on siinä mukana ja parantaa hänet, -
silloin tuo ihminen helpommin ottaa Jeesuksen Kristuksen vastaan.
Kun hän näkee sen Jumalan yliluonnollisen voiman, -
joka on kirjoituksissa ja siinä kun Jeesuksen vastaanottaa, -
siinä elämä muuttuu.
Aika erikoinen on myöskin se, mitä täällä äsken luin.
"Mutta luonnollinen ihminen ei ota vastaan sitä, -
mikä Jumalan Hengen on; sillä se on hänelle hullutus," (1 Kor 2:14).
Monta kertaa ihminen voi sanoa:
"kyllä minä Jumalaan olen uskonut koko elämäni."
Mutta sitten tuo suhde Jeesukseen? Tulee helposti vielä jatkoa siihen:
"Mitä merkitystä nyt Jeesuksella tässä olisi? "
Tuo yhteys Jumalaan syntyy Jeesuksen kautta.
Se on erikoinen sana täällä Matteuksen evankeliumissa, -
missä tämä asia selvitetään aika tarkkaan.
Matteuksen evankeliumin 11:25 eteenpäin:
"Siihen aikaan Jeesus johtui puhumaan sanoen: -
"Minä ylistän sinua, Isä, taivaan ja maan Herra, -
että olet salannut nämä viisailta ja ymmärtäväisiltä -
ja ilmoittanut ne lapsenmielisille.
Niin, Isä, sillä näin on sinulle hyväksi näkynyt.
Kaikki on minun Isäni antanut minun haltuuni, -
eikä kukaan muu tunne Poikaa kuin Isä, -
eikä Isää tunne kukaan muu kuin Poika -
ja se, kenelle Poika tahtoo hänet ilmoittaa."
Eli se todellisuus, joka on kolmiyhteisen Jumalan olemus.
Tämä Luoja Jumala, meidän Isämme, voi ilmoittaa Jeesuksen.
Kukaan ei voi tulla, ellei Isä sitä hänelle anna.
Raamatussa on kymmenkohta kohtaa.
Ellei Isä vedä ihmistä Jeesuksen suuntaan...
Ellei Isä opeta kirjoituksista...
Kristuksen Sanan kauttahan olemme useimmat uskoon tulleet.
Olemme kuulleet Sanan ja vastaanottaneet sen.
Olemme ottaneet Jeesuksen vastaan.
Jeesus tahtoo myöskin ilmoittaa, kuka Isä on.
Jos etsimme Jeesuksen opetuksia Raamatusta, evankeliumeista, -
laajimpia opetuksia Jeesuksella on se, mitä hän opettaa Isästä.
Jopa "Isä Meidän"- rukous...
Siinäkin on merkillinen tuo todellisuus: "Isä Meidän."
Se tarkoittaa kyllä koko ihmiskuntaa.
Ajatellaan, miten se jatkuu; "joka olet taivaissa"...
Eli Jumalan todellisuus taivaissa.
Siellä mihinkä me uskossa omistamme iankaikkisen elämän.
Ensin uskossa täällä maan päällä, ja sitten uskossa myös taivaassa.
"Pyhitetty olkoon sinun nimesi."
Pyhitetty merkitsee sitä, että tuo Jumalan nimi, -
jos sitä liian paljon puhutaan, se tulee aina vaan kevyemmäksi.
Eli sen merkitys hämärtyy kuulijalta.
"tulkoon sinun valtakuntasi."
Jumala toi valtakuntansa Jeesuksessa -
ja Jumalan Sanassa jo sitä ennen profeettain kautta.
Silloin kun tuo Jumalan valtakunta tuli, -
silloin tuo Jumalan suunnitelma alkoi toteutua Jeesuksen kanssa.
Se luvattiin jo siellä paratiisilankeemuksessa, -
että vaimon siemen polkee rikki käärmeen pään (2. Moos 3:15).
Jeesus Kristus tuli kukistamaan -
tuon langenneen enkelimaailman, pahan hengen voimat.
Se todellisuus toteutuu Jumalan määräämänä aikana.
Uskon näin, että se Jumalan valtakunta, -
jossa vihollinen on täysin saatu vaikuttamattomaksi, -
koittaa tulevaisuudessa.
Tänä päivänä menemme vielä Heprealaiskirjeeseen, -
jossa on se hyvin voimakas sanoma, josta monta kertaa ajattelemme, -
mikä se ihmisen ajatusmaailma onkaan.
Jeesus opetti: "mitä sydämestä lähtee, pahat ajatukset jne..." -
mutta luetaanpa tästä.
"Sillä Jumalan sana on elävä ja voimallinen -
ja terävämpi kuin mikään kaksiteräinen miekka ja tunkee lävitse, -
kunnes se erottaa sielun ja hengen, nivelet sekä ytimet, -
ja on sydämen ajatusten ja aivoitusten tuomitsija; -
eikä mikään luotu ole hänelle näkymätön, -
vaan kaikki on alastonta ja paljastettua hänen silmäinsä edessä, -
jolle meidän on tehtävä tili." Hepr. 4:12-13.
Tuo, mitenkä Jumalan Sana voi rakentaa -
Jumalan valtakunnan todellisuutta.
Koska totuus tekee meidät vapaiksi, -
niin Jeesus sanoi viinipuuvertauksessa.
Tämä Hepr. 4:12 kohta tuosta terävästä miekasta, -
mikä erottaa sielun ja hengen, nivelet sekä ytimet, -
ja on sydämen ajatusten ja aivoitusten tuomitsija.
Jumalan Sanaan liittyvää todellisuutta elämässämme -
ei tarvitse tuomita, koska se on toteutuvaa sanaa.
Jos se on vastoin Jumalan Sanaa, -
niin silloin se Sana totuutena tuomitsee.
Silloin moni väistyy Jumalan Sanan opetuksesta, -
tai sen lukemisesta, ja sen todesta ottamisesta.
Silloin kun sielu ja henki erotetaan Sanalla...
Joka henkeen kylvää, se hengestä iankaikkisen elämän niittää.
Se Sanan kylvö ihmisen sisimpään on sitä, -
että Jumala voi selvittää sen hengellisen merkityksen niin, -
että ihminen riemastuu siitä, -
että Jeesuksen ristintyö ylettyy anteeksiantamaan, -
kun meillä Jeesuksen veren kautta on pääsy kaikkein pyhimpään.
Se on täällä Johanneksen kirjeissä. (1. Joh. 1:7)
"Mutta jos me valkeudessa vaellamme, niinkuin hän on valkeudessa, -
niin meillä on yhteys keskenämme, -
ja Jeesuksen Kristuksen, hänen Poikansa, veri -
puhdistaa meidät kaikesta synnistä.
Jos sanomme, ettei meillä ole syntiä, -
niin me eksytämme itsemme, ja totuus ei ole meissä.
Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä.
Jos sanomme, ettemme ole syntiä tehneet, -
niin me teemme hänet valhettelijaksi, ja hänen sanansa ei ole meissä."
Eli tuo sielun ja hengen erottaminen Jumalan Sanalla.
Sielullinen ihminen elää oman tahtonsa mukaan.
Joka henkeen kylvää, se hengestä iankaikkisen elämän niittää.
Sydämen ajatuksiin voisi kylvää paljon enemmän Jumalan Sanaa.
Muistan erään ystävällisen ihmisen, joka sanoi, -
että kaksi kertaa lääkärit ovat tuominneet hänet kuolemaan, -
syöpäpotilaana, syövän takia.
Mutta ne todistukset jotka hän todisti, -
että kaksi kertaa hän kylvi uskossa Jumalan Sanaa ja parani syövästä.
Eli Pyhän Hengen temppeli -
voi olla oman sielullisen ajatusmaailman vankeudessa.
Eikä olekaan kylvetty sitä Jumalan Hengen sanomaa, Jumalan sanaa, -
jonka Jumalan Henki selvittää elämän voimaksi ja sisällöksi.
Eli se uusi luomus kokee sen Jumalan sanan uutta luovan voiman.
Uskon, että herätys, jota suomalaiset odottavat ja toivovat, -
tapahtuu ennen muuta siinä, että (Gal 6:7-8) -
"mitä ihminen kylvää, sitä hän myös niittää", -
"joka Henkeen kylvää, se Hengessä iankaikkisen elämän niittää"."
Jumalan Sanan antama elämän sisältö -
muokkaa ihmistä Jumalan tahdon mukaiseen suuntaan.
Ja silloin me emme voi välttyä siltä, -
että Isä lähetti Jeesuksen selittämään, -
mikä on Isän sydämen tahto luomaansa ihmistä kohtaan.
Ja silloin tuo Jumalan Sanan voima luo meitä uudeksi.
Tämä tuo varmimmin herätyksen -
sille, joka Jumalan Sanaa käyttää, tutkii ja jakaa toisille.
Rukoilemme. "Kiitos elävä Jumala, -
että sinun sanasi on tulevaisuutta ja toivoa täynnä.
Sinun rauhasi, jonka sinä annoit Jeesuksessa Kristuksessa, -
syntien anteeksiantamuksen kautta, -
uuden elämän kautta, joka rakentuu Jumalan sanalla -
sellaiseksi kuin sinä elämän tahdot olevan.
Siunaa Sanasi voima, -
niin että tutkimme ja kylvämme sitä uutta elämää varten, -
Jeesuksen nimessä. Aamen."
Tekstitys: Kristal Valtanen